**Albert Vartiaisen rahaston säännöt**

Kaupunginvaltuuston hyväksymä 26.5.2025

Voimassa 1.6.2025 alkaen

1 § Rahaston tarkoitus

Albert Vartiaisen rahaston tarkoituksena on tukea entisen Kiihtelysvaaran alueen

yritystoiminnan, matkailun ja kylä- ja asukastoiminnan edistämistä käyttämällä sen

varoja siten kuin jäljempänä 3 §:ssä mainitaan.

2 § Rahaston peruspääoma ja kartuttaminen

Rahaston peruspääoman muodostaa Albert Vartiaisen testamenttiosuuden rahavarat

(talletukset ja obligaatiot). Rahastoa kartutetaan Vartiala RN:o 1:13 -tilan puuston tai

kiinteistön myynnistä saaduilla tuloilla. Rahaston pääomaa kartutetaan jakamatta

jääneellä pääoman korkotuotolla.

3 § Rahaston käyttäminen

Rahaston varojen käytöstä 1 §:n mainitsemiin tarkoituksiin päättää hyvinvoinnin ja

osallisuuden edistämisen lautakunta.

Varoja voidaan osoittaa entisen Kiihtelysvaaran kunnan alueella joko omana

toimintana tapahtuviin kehittämishankkeisiin tai myöntämällä avustuksia. Hanke,

johon varoja osoitetaan, tulee olla uuden toiminnan käynnistämiseen liittyvää

selvitystä, ns. yleisten edellytysten luomista tai markkinointia.

Rahaston varoja saa vuosittain käyttää enintään 20 % vuoden alussa olleesta

rahaston pääomamäärästä.

Rahaston varojen käyttämisessä on noudatettava kaupungin hallintosääntöä ja sen

perusteella taloudenhoidosta annettuja määräyksiä ja ohjeita.

4 § Rahaston varojen sijoittaminen

Rahaston varojen sijoittamisessa noudatetaan kaupungin varojen sijoittamisesta

annettuja määräyksiä ja ohjeita sekä lahjoittajan asettamia ehtoja.

5 § Muu rahaston hoito

Rahaston kirjanpitoa hoitaa kaupunginhallituksen päättämien periaatteiden

talouspalvelut. Rahasto on yleiskatteinen.